(20 พฤษภาคม 2022)
(เรือนจำไบคูลา มุมไบ)
อินดรานี มูเกอร์เจียจะออกจาก เรือนจำไบคูลาในเร็วๆ นี้
หลังจากผ่านไปหกปีครึ่ง ฉันก็ได้ประกันตัวออกมา
อินดรานี!
- คุณนายครับ ขอร้องละครับ - คุณนายคะ ขอสัมภาษณ์หน่อย
ขอร้องละครับ
คุณนายครับ ได้โปรดเถอะ
ฉันคิดว่ามีคนที่ผิดหวัง และเศร้าใจมากกันหลายคน
ฉันคิดว่าสิ่งที่… ผู้คนคาดหวังกันคือจะเจอผู้หญิง
ที่ร่างกายและจิตใจแตกสลายยับเยิน
ขอคำถามเดียวค่ะ คุณนาย
ซานา ขอคำถามเดียวครับ…
เราดีใจมากที่เธอเป็นอิสระสักที หลังจากผ่านไปหกปีครึ่ง
ฉันมีความสุขมากคะ
มีรายงานข่าวว่ามีคนไม่พอใจมาก
ที่ทำไมฉันยังยิ้มได้ ทำไมฉันถึงดูมีความสุขอยู่
บางคนให้ความเห็นว่า ฉันไม่มีท่าทีสำนึกผิดเลย
ฉันจะไปสำนึกผิด ในสิ่งที่ฉันไม่ได้ทำได้ยังไง
ทำไมฉันต้องรู้สึกสำนึกผิดด้วย
(อินดรานี มูเกอร์เจีย: ความจริงที่ฝังกลบ)
(บอมเบย์)
(มุมไบ)
(ปลายเดือนเมษายน 2012)
พ่อแค่อยากจะเปลี่ยนใจลูก และทำให้ลูกเข้าใจ…
(เสียงของปีเตอร์ มูเกอร์เจีย)
รู้ไหม แกไม่ควรจะ
เป็นห่วงเธอมากเกินไปหรอก
ผมว่าราหุลไม่เข้าใจ
ข้อมูลเกี่ยวกับชีนา ที่เขาได้รับฟังมา…
(ไวฮายาซี ปานเด แดเนียล ผู้สื่อข่าวศาลอาวุโส)
แม้แต่จากปากของพ่อเอง ซึ่งสนิทกันมาก
เขาไม่เข้าใจว่า ทำไมถึงไม่มีใครกังวลเลย
ข้อเท็จจริงที่เธอหายตัวไป และไม่มีใครรู้ว่าเธออยู่ไหน
ฟังนะ พ่อจะบอกให้ฟัง
พ่อค่อนข้างจะมั่นใจ โอเคไหม
พวกพ่อใจเย็นแบบนี้ได้ยังไง
(เสียงของราหุล มูเกอร์เจีย)
ถ้าผมพูดว่า พ่อครับ… ถ้าผม…
ยกตัวอย่างนะ ถ้าวิดฮีอายุ 18 แล้ว
เธอเป็นผู้ใหญ่เต็มตัว
เธอเป็นผู้ใหญ่ และเธอหายตัวไป เธอไปที่ไหนสักแห่ง
เธอหายตัวไป เธอปิดมือถือทุกเครื่อง
ขาดการติดต่อทุกอย่าง
ไม่มีการติดต่อ ไม่มีอะไรเลย ไม่มีใครติดต่อเธอได้
พ่อลองหมดแล้ว… พ่อไปคุยกับเพื่อนๆ เธอ
ไปคุยกับเพื่อนที่ทำงาน
เธอแค่หายตัวไป ไม่… แล้วพ่อจะไม่เป็นห่วงเหรอ
พ่อจะบอกให้นะ
พ่อจะไม่ตามหาเธอจนหัวปั่นหรอกเหรอ
ฟังนะ พ่อจะบอกอะไรให้ฟัง
พ่อจะตอบ
ถ้ามีเรื่องภูมิหลังอยู่บ้าง
อย่างเช่น วิดฮีเคยพูดว่า
"หนูจะไปนาคปุระจนถึงวันหยุดยาว
หนูจะไปวันที่ 28 ถึงวันที่ 1" และพ่อเห็นในอีเมล
แล้วพ่อรู้ว่า… เธอเอาเงินไปด้วยจำนวนหนึ่ง
งั้นพ่อฟันธงได้เลย
พ่อจะมั่นใจได้ 99.99 เปอร์เซ็นต์
ว่าเธอตั้งใจพกเงินไปเพื่อเดินทาง
และไปเที่ยววันหยุดยาวที่ไหนสักแห่ง
(ซานา เรเอส ข่าน ทนายประกันตัวของอินดรานี)
อัยการกล่าวหาว่า มีการสมรู้ร่วมคิดก่อคดีอาญา
ที่วางแผนโดยลูกความของฉัน ร่วมกับผู้ต้องหาร่วม
ทำการฆาตกรรมลูกสาวเธอ ชีนา โบรา
ด้วยการโปะยาสลบ
และรัดคอเธอจนถึงแก่ความตาย และยิ่งไปกว่านั้น…
มีการกล่าวหาเพิ่มเติมว่า…
เดี๋ยวก่อนค่ะๆ เดี๋ยวก่อน
ฉันว่าคุณต้องเริ่มจากตรงนั้น ซานา
แค่อันแรกก่อนค่ะ บรรทัดแรก
"กล่าวหาว่ามีการร่วมกันวางแผน…"
ไม่ๆ ไม่ บรรทัดด้านบนสุด
ขอโทษที ฉันต้องขัดจังหวะ เพราะฉันอยากให้เธอพูด…
ตรงนี้ๆ ตรงนี้ค่ะ
"ข้อสรุปในคดีของอัยการ…"
อ่านจากตรงนี้ก็พอ อ่านออกเสียง
- ไม่เป็นไร คุณอ่านออกเสียงได้ - "ข้อสรุป…"
(อินดรานี มูเกอร์เจียได้ประกันตัว ในคดีฆาตกรรมชีนา โบรา)
พอแม่ฉันออกจากเรือนจำ
ฉันว่าทุกคนกังวลนิดหน่อย ทุกคนเป็นห่วงนิดหน่อย
(วิดฮี มูเกอร์เจีย ลูกสาวของอินดรานี มูเกอร์เจีย)
สงสัยว่า "แล้วไงต่อ"
(คู่มือคดีอาญา คำแนะนำในการซักค้านพยาน)
ตรงนี้มีอยู่สองส่วน หนึ่งคือสิ่งที่เราทำอยู่ในศาล
- ถูกต้องค่ะ - อีกส่วนหนึ่งคือ…
มันมีเรื่องมติสาธารณชน
การจงใจเล่าเรื่องต่อสาธารณะโดย…
ครอบครัวของปีเตอร์หรือ… พวกชาวบ้านทั่วไป
คนที่อยากทำลายฉัน อยากฉีกทึ้งฉันเป็นชิ้นๆ ว่าไหม
ในช่วงไม่กี่ปีหลังจากที่ฉันโดนจับ
ผู้คนสาดโคลนใส่ฉัน
และมีคนตั้งฉายาฉันมากมาย
ตั้งแต่เป็น… อีตัว ไปจนถึงนักขุดทอง
เป็นผู้หญิงทะเยอทะยานที่สุด ที่พวกเขาไม่เคยเห็นมาก่อน
แน่นอนว่าทำแบบนี้เป็นบาปร้ายแรง
ที่จะ… ทะเยอทะยาน โดยเฉพาะอย่างยิ่งถ้าคุณเป็นผู้หญิง
คนมีปากก็พูดกันไปเรื่อย ฉันจะบอกให้นะ
ความคิดเห็นของคนอื่น
ไม่ใช่ชะตากรรมของฉัน
(ปี 2015)
อินดรานี มูเกอร์เจีย ตอนเป็นวัยรุ่น
เธอมีลูกสองคน
ยังไม่มีการเปิดเผยชื่อของพ่อเด็ก
แต่มิคาอิลและชีนา เกิดจากความสัมพันธ์ครั้งแรก
มีการคาดเดามากมาย
ทำไมคุณถึงไม่บอกชื่อพ่อแท้ๆ
ตอนนี้ผมไม่มีอะไรจะพูด ผมไม่มีความเห็นครับ
สิ่งที่ผมจำเป็นต้องพูด ผมบอกตำรวจไปหมดแล้ว
และตำรวจจะเปิดเผยหลังจากการสืบสวน
มีเหตุผลเฉพาะเจาะจง ที่คุณไม่อยากเอ่ยชื่อพ่อไหมครับ
- พ่อแท้ๆ - มีครับ
(อินดรานี มูเกอร์เจีย มิคาอิล โบรา - ชีนา โบรา)
อินเดีย ทูเดย์เจอตัวสิทธัตถะ ดาส อดีตสามีของอินดรานีแล้ว
เขาเป็นตัวละครเร้นลับในมหากาพย์ ที่หาตัวไม่เจอจนถึงเมื่อวาน
มาโนกยา ลอยวาลจากอินเดีย ทูเดย์
เจอตัวสิทธัตถะ ดาส ที่บ้านของเขาในโกลกาตา
ผมไม่รู้อะไรเลย
ขอเวลานิดเดียว ขอแค่นาทีเดียวเอง
จู่ๆ ก็มีสิทธัตถะ ดาสโผล่มา สื่อต้องตามไล่ล่าเขา
(กาวีรี บามไซ นักข่าวและคอลัมนิสต์)
ฉันจำได้ว่ามีนักข่าว วิ่งไล่กวดมอเตอร์ไซค์ของเขา
และเขาพันหน้าพันตาตัวเองไว้ เพื่อปิดบังตัวตน
เราอยู่กับสิทธัตถะ ดาส
เขาเป็นสามีคนแรกของ… คดีฆาตกรรมชีนา โบรา
สามีคนแรก ของอินดรานี มูเกอร์เจีย
บอกเราหน่อย อินดรานีหิวเงินอยู่เสมอใช่ไหม
เธอหิวเงินอยู่เสมอใช่ไหม
ก็ไม่เชิง
แต่เธอก็มี…
แนวโน้มแบบนั้น
(สิทธัตถะ ดาส พ่อของชีนาและมิคาอิล)
ฉันคิดว่าสิทธัตถะเป็นห่วงฉันมาก
แต่สิทธัตถะไม่ใช่พ่อของชีนา
(กูวาฮาติ)
ฉันเป็นลูกคนเดียวของพ่อแม่
ฉันไม่มีปัญหากับแม่
แต่กับพ่อไม่ใช่แบบนั้น…
ความสัมพันธ์ ระหว่างฉันกับพ่อห่างเหินกันมาก
(ปี 1985)
มีอยู่คืนหนึ่ง ตอนฉันอายุ 14
เลยเวลาเข้านอนมาสักพักหนึ่งแล้ว
ฉันนอนอยู่บนเตียง
ฉันกึ่งหลับกึ่งตื่น ฉันก็เลยคิดว่าตัวเองฝันไป
ฉันโดนถอดเสื้อผ้าออก ก่อนที่จะทันรู้ตัวด้วยซ้ำ
ฝีมือพ่อฉันเอง
ฉันโดนพ่อข่มขืนครั้งแรกในคืนนั้น
วันต่อมา ฉันใจสลาย
ฉันเล่าทุกอย่างที่เกิดขึ้นให้แม่ฟัง
และแม่พูดว่า "ฟังนะ อย่าเอาไปเล่าให้ใครฟัง"
ฉันโดนข่มขืนเป็นครั้งที่สอง ตอนอายุ 16
วันต่อมา
พ่อแม่ฉันทะเลาะกันใหญ่โต
และพ่อออกไปจากบ้าน
เขาหายไป
สามเดือนถัดจากนั้น
ฉันเริ่มมีอาการป่วยนิดหน่อย
แม่พูดว่า "เราจะไปหาสูตินรีแพทย์ และตรวจครรภ์"
และจากนั้น
ฉันรู้ว่าตัวเองตั้งท้อง
หมอพูดว่า "ฟังนะ เธอท้อง
เธอตั้งครรภ์มาเกือบสี่เดือนแล้ว
และหมอคิดว่าเสี่ยงมาก"
"เราทำแท้งไม่ได้"
"เราทำไม่ได้"
ในตอนนั้นฉันมั่นใจมากๆ
ฉันรู้สึกได้ว่ามีเด็กดิ้นอยู่ในท้อง
ฉันคิดอยู่ในใจว่าฉันจะไม่ยอม…
ยกลูกให้คนอื่นเอาไปเลี้ยง
ถึงฉันจะต้องใช้ชีวิตกับความอัปยศ
ที่อธิบายให้โลกรู้ไม่ได้ ว่าใครเป็นพ่อเด็ก
(กันยายน ปี 2015)
- อินดรานี มูเกอร์เจีย… - ครับ
- ลูกสาวคุณ - ลูกสาวคุณ
- ไงนะ - คุณรู้ไหม…
ชีนาเป็นลูกสาวใคร
(อูเพนดรา กุมาร โบรา พ่อของอินดรานี มูเกอร์เจีย)
ชีนา ชีนาเป็นใคร
ครับ ชีนาคือหลานสาวผมเอง
หลานสาวคุณ
ใครเป็นพ่อ ใครเป็นพ่อของชีนา
ชีนาคือลูกสาว…
เธอไม่ใช่ลูกสาวผม
- ครับ - เธอเป็นลูกสาวของสิทธัตถะ
สิทธัตถะ ดาสเหรอ
สิทธัตถะ ดาส ใช่แล้ว
แล้วสิทธัตถะ ดาสอยู่ที่ไหนคะ
ตอนนี้สิทธัตถะ ดาสอยู่ที่ไหน
ผมไม่รู้ว่าตอนนี้เขาอยู่ที่ไหน
ฉันย้ายไปซิลลองหลังจากนั้น
เพื่อไปศึกษาต่อ
ฉันเจอสิทธัตถะเป็นครั้งแรก
(ปี 1987)
เขาเป็นแค่เพื่อนคนหนึ่ง
อยู่มาวันหนึ่ง ฉันโพล่งบอกเขาไป
สิทธัตถะพูดมาว่า "ฟังนะ
ถ้าคุณไม่รังเกียจ
ผมยินดีเป็นอย่างมาก ที่จะให้เด็กใช้นามสกุลผม
นั่นเป็นสิ่งที่ฉันคาดไม่ถึงจริงๆ
สิทธัตถะตัดสินใจแบบนั้น
เพื่อเข้ามารับผิดชอบชีนาและฉัน
เพื่อชีวิตที่ดีขึ้น ที่เขาไม่ได้คิดเป็นอื่น
ชีนาเกิดในอีก สองสามเดือนต่อมาในปี 87
เหตุผลที่ฉันตั้งชื่อลูกว่า "ชีนา"
ฉันชอบชีนา อีสตันมากเลย ฉันชอบฟังเพลงของเธอ
ชื่อ "ชีนา" เลยติดอยู่ในหัวของฉัน
เหตุผลที่ฉันมีความสัมพันธ์ กับสิทธัตถะคือชีนา
ฉันกลับไปที่กูวาฮาติ
ในที่สุดสิทธัตถะก็ย้ายมาอยู่ห้องฉัน
ฉันตั้งครรภ์อีกครั้ง
และฉันอยากตั้งครรภ์ต่อไป
ฉันเลือกที่จะตั้งครรภ์ต่อ
หลายเดือนต่อมา มิคาอิลเกิด
และฉันต้อง… ผ่าตัดคลอดอีกครั้งหนึ่ง
ซึ่งเป็นแผลเป็นบนร่างกายฉันอีกรอย แต่เป็นแผลที่น่ายินดี
สิทธัตถะรับหน้าที่ในการเป็น
พ่อของเด็กแรกเกิด
เดี๋ยวก่อนค่ะ ฟังก่อน แค่แป๊บเดียวเอง ฟังก่อน
ไม่ ผมไม่ฟัง อย่ายุ่งกับผม
ตอนสี่โมงเย็น
- แป๊บเดียวเอง - ไม่
(วันที่ 1 กันยายน 2015)
ชีนาเกิดเมื่อไหร่ ชีนาเกิดเมื่อไหร่
ชีนาเกิด 11 กุมภาพันธ์ 1987
มิคาอิลเกิด 9 กันยายน 88
- ลูกคุณทั้งคู่เหรอ - ใช่
ทำไมคุณถึงไม่ติดต่อกับพวกลูกๆ
ผมมีปัญหาด้านการเงิน
ผมจะทำอะไรได้
ตากับยายเป็นคนเลี้ยงดูพวกเขามา
เล่าย่อๆ หน่อยว่าเกิดอะไรขึ้น ทำไมคุณถึงทิ้งลูกๆ ไป
ทำไมผมถึงทิ้ง… ผมเปล่า… ผมไม่เคย ทอดทิ้งเธอ เธอทิ้งผมไป เธอจากไป
- ทำไม - คุณควรไปถามเหตุผลจากเธอ
สิทธัตถะมาจากครอบครัว ที่ฉันจะเรียกว่า
ครอบครัวที่ไร้สิทธิพิเศษ
สิทธัตถะโตมาแบบนั้น
ฉันเริ่มเห็นชัดมากขึ้น
เขาเป็นคน…
ธรรมดา
ตอนนั้นฉันอายุเกือบจะ 17
แม่เข้ามาหาฉันในห้อง
แล้วแม่ก็พูดว่า…
"แม่คิดว่า… เราควรที่จะ
ชวนพ่อกลับมาอยู่บ้าน"
นั่นคือจุดพลิกผันในชีวิตฉัน
ไม่มีใครเลย
ไม่มีใคร
คนที่คอยอยู่ดูแลฉัน
ฉันเลยตัดสินใจ…
จากมา
ฉันคิดที่จะฆ่าตัวตาย ฉันไม่อาจจะ… ฉันไม่อาจ…
เจอคนที่ข่มขืนฉันเป็นครั้งที่สามได้
อินดรานี ในฐานะแม่
ทำไมเธอถึงยกชีนา ลูกสาวของเธอ ให้กับคนลวนลามเด็กล่ะ
สิทธัตถะ ดาสคือพ่อของเรา
เรารู้แบบนั้นมาตั้งแต่เด็กแล้ว
(อินดรานี มูเกอร์เจีย โดนพ่อล่วงละเมิดทางเพศหรือ)
เพื่อเอาตัวเองรอด
อินดรานีสร้างเรื่องราวใหม่ สร้างทฤษฎีใหม่ขึ้นมาเอง
และเอาแต่โทษคนอื่น
พ่อแม่ผม อินดรานีและสิทธัตถะ ไม่เคยอยู่ในชีวิตผม
ผมมองว่าตากับยาย เปรียบเสมือนพ่อแม่ตัวจริง
สิ่งที่หลงเหลืออยู่ในบ้านหลังนี้ คือความทรงจำเก่าสมัยวัยเด็กของเรา…
และความยากลำบาก ที่ตากับยายของผมต้องเจอ
ในการเลี้ยงดูเรา
บางครั้งก็เกิดสถานการณ์แบบนี้ขึ้น
ตอนที่ตากับยายต้องอดมื้อกินมื้อ เพื่อให้พวกเราอิ่มท้อง
ตอนเด็กๆ ชีนาเป็นพี่สาวของผม
แต่เราเป็นเหมือนเพื่อนซี้กัน เราชอบเล่นด้วยกัน
เราเคยทำเรื่องทุกอย่างด้วยกัน พวกเรื่องของเด็กๆ
เพื่อนบ้านเราเคยพูดว่า ''เราเป็นเด็กที่ซุกซนมากที่สุด…
เป็นตัวก่อปัญหาในละแวกบ้าน"
ผมเลย… จำเรื่องพวกนั้นได้
ฉันเป็นนักข่าวประจำเดลี แต่ฉันโตขึ้นมาในกูวาฮาติ
(อัมริตา มธุกัลยา นักข่าวสายการเมือง)
เมืองที่ฉันมีโอกาสเจอกับ ทั้งชีนาและมิคาอิล
ชีนาเด็กกว่าฉันหนึ่งปี
เธอเป็นคนดัง ไม่ใช่แค่กับพวกนักเรียน
แต่คุณครูก็ชอบเธอด้วย
ในทางตรงกันข้าม มิคาอิลเป็นคนที่ซุกซนมาก
เขามักจะมีปัญหากับคุณครูอยู่เสมอ
ชีนาอยากรู้อยากเห็นมากกว่าผม
"ทำไมแม่ต้องไป" "เกิดอะไรขึ้น"
"ทำไมพ่อแม่ของฉัน
ถึงไม่อยู่ด้วยกัน"
ชีนาเคยคิดว่า
"ถ้าแม่คลอดเราออกมา งั้นทำไมแม่ถึงทิ้งเราไป"
อินดรานีทิ้งเราไปเฉยๆ…
เธอไม่เคยแม้แต่จะติดต่อมา
เธอไม่รู้ว่าพวกเราเป็นหรือตาย
และชีนาเก็บ ความเศร้าทั้งหมดนี้ไว้ในใจ
เธอเขียนระบายเอาไว้ในไดอารี่
ฉันค้นพบว่า…
ฉันมีวิธีเอาไดอารี่เล่มนั้นมา ฉันไม่อยากบอกรายละเอียด
เพราะนั่นจะไม่เป็นผลดี ต่อแหล่งข่าวของฉัน
แต่มีประเด็นหนึ่ง ตอนที่ฉันเห็นไดอารี่
ฉันอ่านสิ่งที่เธอเขียนเกี่ยวกับแม่
เนื้อหาค่อนข้างน่าตกใจ
ฉันถ่ายรูปมานิดหน่อย จากนั้นก็เขียนบทความ
บันทึกประจำวัน ที่เราเอาออกมาให้ดูตอนนี้
เป็นไดอารี่ที่เธอพูดถึง แม่ของเธอ อินดรานี
เธอพูดอย่างชัดเจนว่าเธอหดหู่มากๆ
เธอบอกว่าสิ้นหวังกับอนาคต
และเธอระบายความเดือดดาลใส่ อินดรานี มูเกอร์เจีย
บอกว่า "ฉันเกลียดแม่"
"แม่เป็นนางแม่มด" และเรียกแม่ ด้วยคำที่หยาบคายอื่นๆ อีกด้วย
เธอกล่าวว่า "ฉันไม่รู้ว่า ควรรู้สึกยังไงดีกับแม่"
"แม่จำเราไม่ได้เลยเหรอ แม่ไม่ใยดีเราเลยเหรอ"
โดยพื้นฐานแล้ว เรื่องราวที่
แม่ของฉันเล่า ให้มิคาอิลและชีนาฟังคือ
ตายายเข้ามาดูแลเด็กๆ เอง
เพราะพวกตายายอยากให้ฉันออกจากบ้าน และเพราะฉันมีอนาคตสดใส
พวกเขาไม่อยากให้ เรื่องของลูกๆ มาเหนี่ยวรั้งฉัน
และอยากให้ฉันใช้ชีวิตต่อไป
(ปี 1990)
ตอนนั้นฉันเป็น…
หญิงสาวที่เพิ่งมาถึงโกลกาตา
และสิ่งที่สำคัญที่สุด ฉันคิดว่าสิ่งที่น่าสนใจมากๆ
คือผู้คนไม่รู้เรื่องของฉันมากนัก
ตอนที่ผมเจออินดรานีครั้งแรก
เธอต้องการความมั่นคง เธอพักอยู่ที่หอวายดับบลิวซีเอ
(อภิจิตร เซน อดีตเพื่อนของอินดรานี)
เธอไม่มีใคร ครอบครัวอยู่ต่างจังหวัด
เธอต้องการบ้าน เธอต้องการหลังคาคุ้มหัว
ต้องการคนที่… หาเงินได้
ซานจีพเป็นตัวเลือกเดียวที่เธอมี
(ซานจีพ คานนา อดีตสามีของอินดรานี)
ฉันออกไปกินข้าวเย็น กับเพื่อนๆ จากวายดับบลิวซีเอ
และซานจีพก็มา กับเพื่อนๆ เขาเหมือนกัน
พวกเราเข้ากันได้ดีในตอนแรก
ฉันค่อนข้างพึงพอใจเขา
อดีตสามีของอินดรานี…
(สิงหาคม 2015)
ซานจีพ
ซานจีพ คุณต้องตอบคำถามพวกนี้
แรงจูงใจในการฆ่าคืออะไร ซานจีพ
แรงจูงใจในการฆ่าคืออะไร
คุณฆ่าชีนาทำไม ซานจีพ
ตอบสิ
ซานจีพ คานนาถูกจับข้อหาอะไร
ผมตกใจมาก เพราะว่า…
เขาไม่ได้เป็นคนแบบนั้นเลย
เขาเป็นคนประเภทที่ช่วยเหลือ แม้แต่น้องหมาที่บาดเจ็บ
(ดีเจและสุจิ กาเลอร์ เพื่อนของซานจีพ คานนา)
ซานจู คานนาเป็นเพื่อนนักเรียนผม ต่อมาเขามาทำงานเป็นเลขาผม
รวมทั้งเป็นสมาชิกในคลับของผม
ผมเป็นสมาชิกของคลับส่วนใหญ่ แต่ซีซีเอฟซี…
- เป็นคลับยอดนิยมที่สุด - คลับยอดนิยมที่สุด
คลับนั่งดื่มสำหรับผู้ชาย คลับดูกีฬา
และซานจูเป็นสมาชิกคนสำคัญของคลับ
ทุกวันเสาร์ พวกเขาจะจัดปาร์ตี้ ไม่ก็มีคนอื่นเชิญซานจูมา
แล้วอินดรานีก็โผล่หน้ามา
ซานจีพแนะนำเธอให้ทุกคนรู้จัก
เธอเจอคนมากหน้าหลายตาที่นั่น
แวดวงสังคมของเธอก็เริ่มเติบโตขึ้น อย่างช้าๆ และมั่นคง
เธออยากไต่เต้าเป็นไฮโซในสังคม
มองหาคนที่อาจจะ ยกระดับสถานะของเธอได้
พวกผู้ชายมองว่า
เธอมีดีบางอย่าง
เธอมีเสน่ห์
คุณจะเรียกว่าความเซ็กซี่ก็ได้
ไม่ว่าจะเป็นริมฝีปากหรือว่าดวงตา
มีบางอย่างที่ดึงดูดสายตาผู้ชาย ให้หันไปมองเธอ
ฉันรู้ตัวดีว่า ตอนที่เดินเข้าไปในห้อง
ฉันมักจะลงท้ายด้วย
การเป็นผู้หญิง ที่มีเสน่ห์มากที่สุดในห้อง
ผู้ชายจ้องมองฉัน
และพวกผู้หญิงทำท่าอึดอัด
เธอมีวิธีการ
ล่อลวงหรือเข้าหาคุณ เพื่อสร้างสัมพันธ์กับคุณ
เธอชอบปั่นหัวคนอื่น
ถ้าเธออยากได้อะไร เธอจะหาทางได้มาจนได้
อินดรานี โบรามาที่โกลกาตา เธอมีแรงบันดาลใจหลายเรื่อง
เธอพบกับซานจีพ คานนา และพวกเขาตกหลุมรักกัน
พวกเขาอยู่ด้วยกันนานห้าถึงหกปี
นี่คือบ้านที่พวกเขาอยู่ด้วยกัน ในฐานะครอบครัว
เขามาจากครอบครัวที่ดี
เขาตรงความต้องการทุกข้อเลย
เรามีพิธีแต่งงานแบบปัญจาบที่สวยงาม…
กับครอบครัวทั้งหมดของเขา
และฉันไม่มีครอบครัว
จากนั้น อีกสี่ปีต่อมา ฉันตั้งครรภ์อีกครั้ง
วิดฮีเกิดมา มันคือปี 97
(ซานจีพ - อินดรานี วิดฮี)
ผมจะบอกให้นะ ครั้งแรกที่เธอบอกเมียผมว่า
- "ฉันกำลังจะมีลูก" - ลูกคนแรก
"ลูกคนแรกของฉัน"
(บอมเบย์)
(มุมไบ)
(ปี 2023)
ซานกีตา ฉันขอชาหน่อย
ค่ะ
ขอบใจจ้ะ ขอบใจ ซานกีตา
ขอบใจ
ในศาล
ฉันยังเป็นผู้บริสุทธิ์ จนกว่าจะพิสูจน์ได้ว่าผิดจริง
ถึงแม้ว่าฉันจะใช้เวลา อยู่ในคุกเยอะมากก็ตาม
แต่สังคมมองว่าฉันมีมลทินไปแล้ว
ชื่อเสียงฉันเสียหายไปแล้ว
ฉันโดนตีตราไปเรียบร้อยแล้ว
ฆาตกรที่ฆ่าลูกสาวตัวเอง
ซึ่งไม่เป็นความจริงเลย
ข้อเท็จจริงไม่เป็นอย่างนั้น
ยกตัวอย่างเช่น ฉันไม่ได้ติดต่อกับซานจีพแล้ว
นอกจากเรื่องวิดฮี เพราะวิดฮีคือสิ่งที่เรามีร่วมกัน
ทุกอย่างที่เกี่ยวกับการเรียนของลูก หรือข้อความอวยพรวันเกิด
นอกเหนือจากนั้น
วิดฮีกับฉันไม่ได้อยู่ในชีวิต ของซานจีพมาตลอด 25 ปีหลัง
ทำไมสามีจาก การแต่งงานครั้งก่อนของคุณ
ช่วยคุณและกลายเป็นผู้ต้องหาร่วม…
(ราชดีป ซาร์เดไซ นักข่าว)
ในคดีฆ่าลูกสาว
จากความสัมพันธ์ก่อนหน้านี้
มีผู้เสนอหลากหลายทฤษฎี
อินดรานีเป็นนักต้มตุ๋น
เธอเป็นนักต้มตุ๋น
คุณจะขู่กรรโชกทางอารมณ์กับใครสักคน ได้ยังไง
กลยุทธ์ทั้งหลายนี้ ล้วนเป็นความผิดทางอาญา
สมมติฐานของผมคืออินดรานีปั่นหัวเขา
เล่าเรื่องเศร้าเคล้าน้ำตา
อาจบอกว่าชีวิตของวิดฮีอยู่ในอันตราย
นั่นเป็นความเห็นของผม
เขาตกหลุมพรางนั้น เธอชักจูงเขาได้ง่าย
จะเรียกว่าโง่เง่าเลยก็ได้
เราไม่ได้เลือกข้าง เราไม่ได้กล่าวหากันโดยตรง
เรากำลังให้ข้อมูล
ว่าซานจีพมีกิจกรรมบนโซเชียลอะไรบ้าง
ตอนที่เกิดเหตุฆาตกรรม…
(ห้าวันหลังการฆ่า)
วันที่ 30 เมษายน 2012
ไม่กี่วันหลังจากถูกตั้งข้อหาฆาตกรรม
"บางครั้งผมก็ทำตัวแปลกๆ ผมยังประหลาดใจตัวเองอยู่เลย"
สิ่งที่ทำให้คดีฆาตกรรม ชีนา โบราไม่เหมือนคดีอื่นๆ
คือ… ยิ่งมีการให้ข้อมูล กับเรามากเท่าไหร่
คดียิ่งสับสนมากขึ้นเท่านั้น ยิ่งประหลาดขึ้นเท่านั้น
และทุกคำตอบที่เราสมควรจะได้รับ
กลับทำให้เกิดคำถามมากขึ้น
ปีเตอร์เป็นสามีฉัน ตอนที่ฉันโดนจับกุม
ซานจีพเป็นคนที่ไร้ความหมายสำหรับฉัน
ตอนนี้คือปีเตอร์ ปีเตอร์คือชีวิตฉัน
(ปี 2001)
ฉันรู้ว่ามีเรื่องอย่างอื่นอีก ที่ฉันต้องทำให้สำเร็จ
และฉันมีความมุ่งมั่นแรงกล้า
(บอมเบย์)
(มุมไบ)
เธออยากหนีไปให้พ้น
เธอตระหนักว่า เธอทำอะไรไม่ได้มากในโกลกาตา
ฉันชอบบอมเบย์ ฉันชอบบรรยากาศ
ฉันชอบพลังงานในบอมเบย์
และฉันรู้ว่าที่นั่นเป็นที่สำหรับฉัน
มีอยู่คืนหนึ่ง มีแฟชั่นโชว์ที่ทัชมาฮาล
ปีเตอร์กับฉันเจอกันที่บาร์
ปีเตอร์มีอิทธิพลมาก
เขาบอกว่า "ผมเป็นซีอีโอของสตาร์ทีวี"
ฉันว่า "ค่ะ ฉันชื่ออินดรานี"
เขาเลยถามฉันว่า
"คุณเป็นคนเบงกอลเหรอ เพราะอินดรานี เป็นชื่อคนเบงกอล" ฉันตอบ "ไม่ใช่"
"นามสกุลสามีฉันคือคานนา" ฉันยังจำสิ่งที่พูดไปได้
จากนั้นเขาบอกเองว่าเขาหย่าแล้ว
เขาถามฉันว่า "คุณอยากจะเป็น…
ปลาเล็กในบ่อใหญ่ หรือว่าเป็นปลาใหญ่ในบ่อเล็ก"
ฉันเลยตอบว่า "ฉันอยากเป็นปลาใหญ่ในบ่อใหญ่"
ความสัมพันธ์ของฉัน กับซานจีพกำลังพังทลาย
ฉันเลยตัดสินใจว่า
ฉันจะยื่นเอกสารฟ้องหย่า
และฉันจะเอาวิดฮีไปด้วย
ฉันยืนกรานว่า วิดฮีจะต้องไปอยู่กับฉัน
และฉันย้ายไปบอมเบย์
ตอนที่ฉันเจอปีเตอร์ ฉันบินมาจากโกลกาตากับแม่
ฉันนั่งอยู่บนรถเข็น ที่มีรูปร่างเหมือนกับกระเป๋าเดินทาง
ฉันนั่งอยู่บนนั้นถักหางเปียเล็กๆ
และเขา… เขาเห็นฉัน และฉันเห็นเขา
เป็นสถานการณ์แบบว่า… ทั้งน่ารักและน่ากระอักกระอ่วน
ฉันทักเขาว่า "สวัสดีค่ะ หนูชื่อวิดฮี"
และเขาพูดว่า "สวัสดี"
เขาต้องก้มตัวลงมาต่ำมาก เพราะฉันสูงประมาณเท่านี้
เมื่อเราไปถึงบ้าน จากนั้นฉันวิ่งเข้าไปในครัว
และฉันหันไปมองพ่อ และพูดว่า "พ่อมีช็อกโกแลตไหม"
และเขาตอบว่า "มีสิ"
ฉันพูดว่า "เอาให้หนูหน่อยได้ไหม แต่อย่าบอกแม่นะ"
และเขา… นั่นเป็นความลับครั้งแรกของเรา
และเราไม่เคย… เขาไม่เคยบอกแม่
เขาไม่เคยเล่าอะไรให้เธอฟัง และในทันทีนั้น เรากลายมาเป็น…
นี่คือสายสัมพันธ์ ระหว่างพ่อกับลูกสาว
น่าแปลกใจนิดหน่อย ที่เธอพาลูกไปกับเธอด้วย
และ… ตามความเห็นของผม เธอทิ้งซานจีพ คานนาไปแล้ว
หลังจากนั้น เขาก็ยับเยิน
ช้ำใจ
ซานจีพอยากมีความสัมพันธ์กับฉันจริงๆ
แต่ฉันมีจุดยืนที่ต่างออกไป
ฉันมีความสุขมาก
ปีเตอร์เป็นพ่อของฉัน และฉันรักเขามากด้วย
ฉันสนิทกับพ่อมากกว่าแม่อีก
คำถามก็คือ ปีเตอร์รู้มากแค่ไหน
และปีเตอร์เปิดเผยความจริง ออกมามากแค่ไหน
ปีเตอร์บอกเราน้อยกว่า สิ่งที่เขารู้จริงๆ หรือเปล่า
(27 ส. ค. 2015 สองวันหลังจากอินดรานีโดนจับ)
สามีคนปัจจุบันของอินดรานี อดีตซีอีโอของสตาร์อินเดีย ปีเตอร์
ไปพบกับตำรวจเมื่อวานนี้ด้วยเช่นกัน
เมื่อตำรวจสอบถาม ปีเตอร์ มูเกอร์เจียปฏิเสธ
การถูกซักถามร่วมกับภรรยา อินดรานี
ปีเตอร์ก็ไม่ฉลาดขนาดนั้น
นี่อาจเป็นเหตุผลว่าทำไม
ที่เขาทำให้เองดูอ่อนโลก
ตอนที่เขาเริ่มโกหกสื่อมวลชน หลังจากที่ฉันโดนจับ
ผมตกใจและหวาดกลัวมาก จากข้อมูลที่ได้รับมา
และจากการที่ตำรวจเปิดเผยข้อมูล นานเกือบหนึ่งชั่วโมง
ทั้งในแง่ที่ว่า…
อันที่จริงแล้วชีนา โบราคือใคร
และอินดรานีเคยแต่งงาน มาแล้วกี่ครั้งในอดีต
และเรื่องราวทั้งหมด ในการหายตัวไปของชีนา โบรา
ฉันมีแผลผ่าคลอดสามครั้ง
บนท้องของฉัน
ถูกไหม
งั้นปีเตอร์รู้ทุกอย่าง
ตั้งแต่แรกแล้ว
ฉันอยากเชื่อแบบนั้นจริงๆ นะ
พ่อของฉัน ปีเตอร์ ไม่ได้เกี่ยวข้อง อะไรด้วย ฉันอยากเชื่อแบบนั้น
แต่สิ่งที่ฉันจะพูดคือ เรื่องประหลาดที่เกิดขึ้น…
มีมากเกินไปหน่อยนะ
เรามีบ้านแสนสวยในบอมเบย์
มาร์โลว์เฮาส์
ที่นั่นเป็นแฟลตราคาแพง
พ่อแม่ฉันตั้งใจว่าจะยกให้เป็น ของขวัญวันเกิดปีที่ 18 ของฉัน
(โฉนดของขวัญ)
ฉันเกิดวันที่ 26 สิงหาคม
วันที่ 25 สิงหาคม คือตอนที่แม่ฉันโดนตำรวจจับ
ตอนช่วงเย็นของวันที่แม่โดนจับ
มีจดหมายสั่งห้าม การโอนกรรมสิทธิ์ทรัพย์สินออกมา
ภรรยาคุณอยู่ที่สถานีตำรวจ ถูกตั้งข้อหาฆาตกรรม
และสิ่งแรกที่คุณคิดได้ คือไปบอกผู้จัดการอาคาร
"ห้ามการโอนกรรมสิทธิ์ทรัพย์สิน"
นี่คือเรื่องบ้าอะไรเนี่ย
บางทีการปิดปากเงียบ ที่น่าสงสัยที่สุด
มาจากตัวปีเตอร์ มูเกอร์เจียเอง
ข้อเท็จจริงที่ว่า เขาไม่ได้แจ้งความว่าชีนาหายตัวไป
คนซึ่งอาศัยอยู่ในบ้านของเขาเอง
(พฤษภาคม 2012)
ลูกได้ยินแล้ว พ่อฟังอยู่ พ่อกำลังชงชา
และพ่อกำลังฟังสิ่งที่อินดรานีพูด
เราไปคุยกับ…
เพื่อนของเรา เดเวน ภารตี เขาเป็นหัวหน้ากองอาชญากรรมมุมไบ
เราโทรหาเขา ให้เอาเบอร์โทรทั้งหมดให้เขาไปแล้ว
นั่นคือสิ่งที่เราทำ เราให้ทั้งเบอร์ของลูก
และเบอร์ของชีนา
เขาจะหาว่ามือถืออยู่ที่ไหน
- ครับ โอเคๆ - โอเคนะ
(เดเวน ภารตี ผู้บัญชาการตำรวจมุมไม 2012)
เดเวน ภารตีเป็นนายตำรวจอาวุโส
และแน่นอนว่า เรื่องแบบนี้เกิดขึ้นบ่อยครั้ง
คุณเข้าหาตำรวจที่เป็นเพื่อน…
บอกว่า "ลูกพี่ครับ ช่วยหาหน่อยว่า เธออยู่ที่ไหน"
"เราไม่อยากแจ้งความ ให้มันเป็นคดีอะไรแบบนั้น"
"ช่วยกันในฐานะเพื่อนได้ไหม"
(พฤษภาคม 2012)
ถ้าเราไม่… ถ้าเราหาไม่เจอว่าเธออยู่ไหน
ภายใน… ในเอ่อ… หลังจาก…
ตอนนี้มันห้าโมงครึ่งแล้ว งั้นเราจะต้อง…
ผมจะต้องไปแจ้งความอย่างเป็นทางการ ที่สถานีตำรวจ
- ผมไม่สนว่า… - เราแจ้งความแล้ว…
(เสียงของอินดรานี)
ครับ ดีแล้วครับ พวกคุณทำดีแล้ว ดีแล้วครับ
หวังว่ายิ่งแจ้งความเยอะก็ยิ่งดี ผมจะไปแจ้งความ
เราไม่ได้แจ้งความ กับตำรวจชั้นผู้น้อย
เราแจ้งความกับระดับสูง… เราแจ้งความที่กองบัญชาการ
แจ้งกับหัวหน้ากองอาชญากรรมเลย
ลูกทำไม่ได้… เราแจ้งความไปแล้ว เราต้องทำ ไม่มีทางเลือก
- เราแจ้งความไปแล้ว - วิเศษเลยๆ
ผมจะไปแจ้งความเหมือนกัน ตำรวจจะได้ดำเนินการ
แบบเดียวกันเพิ่มขึ้นอีก
ผมจะบอกตำรวจว่าผมรู้อะไรบ้าง และผมคิดยังไง
ใช่ งั้นลูกทำแบบนั้น ลูกไป…
แจ้งความเรื่องนี้ กับสถานีตำรวจท้องที่
บอกว่าเธอหายตัวไป
เธอส่งข้อความนี้มา เธอหายตัวไป นี่คือสิ่งที่…
รอเดเวน ภารตีก่อน
เราขอร้องเขาไปแล้ว
รอเดเวน ภารตีก่อน
ปีเตอร์ มูเกอร์เจีย และอินดรานี มูเกอร์เจียติดต่อเดเวน
และบอกเดเวนว่านี่เป็นเรื่องส่วนตัว
และหาตัวชีนาเจอแล้ว
และไม่จำเป็นต้องสืบสวนเพิ่มเติมอีก
ตำรวจชั้นผู้ใหญ่ ปกป้องปีเตอร์ มูเกอร์เจียรึเปล่า
มีการสมคบคิดกันเพื่อปิดเรื่อง
โดยเจ้าหน้าที่ระดับสูงทางกฎหมาย
คนในอาจจะกำลังปกป้อง
ฆาตกรที่ฆ่าชีนา โบราอยู่
ปีเตอร์ถูกเรียกตัวไปที่ สถานีตำรวจคาร์เกือบทุกวัน
และสิ่งที่น่าสนใจมากก็คือ ความจริงที่ว่า
เมื่อไหร่ก็ตามที่ปีเตอร์อยู่ที่นั่น ผู้บัญชาการจะอยู่ด้วย
เรื่องนี้ก็น่าสนใจเช่นกัน…
(วิดยา นักข่าว)
ทำไมราเกช มาเรียสนใจเรื่องนี้ เป็นการส่วนตัวมากขนาดนี้
(ราเกซ มาเรีย ผู้บัญชาการตำรวจมุมไบ 2015)
ผมไม่เคยได้ยินหรือเคยเห็น นายตำรวจชั้นผู้ใหญ่
ผู้บัญชาการตำรวจ มุมไบ…
(วายพี ซิงห์ อดีตตำรวจ)
คนที่มีผู้ใต้บังคับบัญชา มากกว่า 40,000 คน
มารับทำคดีเดียว และใช้ทั้งเวลาและพลังงานของเขา
ในการสืบสวนคดีนี้
จากนั้นทฤษฎีสมคบคิดก็เริ่มขึ้น
เขาพยายามปกป้องปีเตอร์รึเปล่า
เพราะนั่นคือคำถามที่ทุกคนคิดในใจ
จากนั้นราเกซ มาเรียถูกย้ายไป
ผู้บัญชาการตำรวจมุมไป ราเกซ มาเรีย…
(ตำรวจใหญ่มุมไบ ราเกซ มาเรียถูกย้าย)
ถูกย้ายตำแหน่งในระหว่าง ที่มีการสอบสวนคดีฆาตกรรมชีนา โบรา
สิ่งที่เกิดขึ้นกับราเกซ มาเรีย คือเขาโดนย้ายออกจากคดีนี้ในทันที
เรื่องนี้ทำให้เขาขายหน้าอย่างมาก
("โอ้ มาเรีย ตำรวจใหญ่มุมไบโดนเตะโด่ง)
เขากำลังจะเกษียณอายุ การย้ายคงทำให้เขาได้พักยาว
หลังจากความสับสนครั้งใหญ่ ว่าใครจะเป็นคนดูแล
การสืบสวนคดีฆาตกรรมชีนา โบรา
เมื่อวานนี้รัฐมหาราษฏระตัดสินใจ มอบคดีนี้ให้ตำรวจสอบสวนกลางดูแล
แต่การทำแบบนี้จะนำไปสู่ ความยุติธรรมอย่างรวดเร็วหรือไม่
ตำรวจมุมไบอ้างว่าไขคดีได้แล้ว และจู่ๆ ในตอนนี้
คดีถูกโอนไปให้ตำรวจสอบสวนกลางทำ
โดยทั่วไปแล้ว สิ่งที่ต้องพูดกัน
ก็คือ "มีการปิดบังข้อเท็จจริงหรือไม่"
หลังจากโอนคดีไปให้ซีบีไอแล้ว
อีกสองวันต่อมา ตำรวจก็มาจับพ่อของฉัน
หนึ่งในเรื่องที่ฉันเสียใจมากที่สุด ก็คือการแต่งงานกับปีเตอร์
ฉันเชื่ออย่างแท้จริงว่า
ฉันคงไม่ตกอยู่ ในสถานการณ์อย่างวันนี้
ถ้าฉันไม่ได้แต่งงานกับปีเตอร์
ผู้อำนวยการซีบีไอ คุณอนิล สินหา ยืนยันกับฉันว่า
เมื่อ 20 นาทีก่อนหน้านี้ ปีเตอร์ มูเกอร์เจียถูกจับกุมแล้ว
ตำรวจสอบสวนกลางเป็นผู้ดูแลคดีนี้
กล่าวหาว่าปีเตอร์ มูเกอร์เจียมีส่วน เกี่ยวข้องกับการสมคบคิดทางอาญา
ปีเตอร์ มูเกอร์เจียโดนกล่าวหา ว่าทำลายหลักฐาน
และหลอกลวงเจ้าหน้าที่สืบสวน
ตำรวจสอบสวนกลางมองในมุมทางการเงิน
เพื่อหาแรงจูงใจที่เป็นไปได้ ของการฆาตกรรม
ญาติคนหนึ่งของอินดรานี…
ที่เห็นบทความในหนังสือพิมพ์
ที่ตีพิมพ์ข่าว การแต่งงานอินดรานีกับปีเตอร์
เราไม่ได้ติดต่อกันอย่างน้อย 15 ปี
เราเขียนจดหมายหาเธอ
และน่าแปลกใจที่เราได้รับ… การตอบกลับ
ในเดือนธันวาคม ปี 2022
มีจดหมายส่งมาที่สตาร์
ซึ่งเป็นลายมือของพ่อฉัน
จดหมายฉบับนั้นเขียนทำนองว่า
"เราเผชิญความยากลำบาก ทางการเงินอย่างร้ายแรง
และเราอยากให้เธอ ช่วยเหลือเราเรื่องการเงิน
เพราะตอนนี้ลูกๆ ของเธอโตแล้ว"
เธอบอกเราว่าจะส่งตั๋วมาให้เราสองใบ
สำหรับชีนาและผม
เราตื่นเต้นกันมากๆ …
ที่จะได้เจอแม่ หลังจากผ่านมาหลายปี
คนที่เราได้เห็นแค่ในรูปถ่าย
ฉันไม่ได้ทอดทิ้งลูกๆ
ฉันขอให้แม่คอยดูแลลูกให้
เพราะตอนนั้นฉันยังไม่ได้เป็นผู้ใหญ่ ฉันเลี้ยงดู หาเสื้อผ้าให้ลูกไม่ได้
ฉันทำไม่ได้… ฉันไม่มีเงินทอง
และในเวลาที่เหมาะสม ฉันจะมีเงิน
อาจเป็นเรื่องบังเอิญที่เธอส่งจดหมาย มาในช่วงนั้นพอดี
ในที่สุด วันนั้นก็มาถึง
นั่นเป็นประสบการณ์ การนั่งเครื่องบินครั้งแรกของเรา
เราทะเลาะกันแย่งที่นั่งติดหน้าต่าง
โดยส่วนตัวแล้ว ทั้งผมและชีนาไม่เคยคิดเลย
ว่าแม่ประสบความสำเร็จแล้ว และชีวิตของเราจะดีขึ้นกว่าเดิม
เราไม่ได้คิดถึงเรื่องนั้น
เราแค่มีความสุข เพราะเราจะได้เจอแม่
เราคิดว่าจะได้เป็นครอบครัว เหมือนคนอื่นๆ เสียที
แต่สิ่งที่เกิดขึ้นต่อไปจะเป็นเหตุผล
ที่เธอพยายามฆ่าเราทั้งคู่
คำบรรยายโดย มีคม วรรณรัตน์